CELEX: 62020TN0456
Language: sl
Date: 2020-07-16 00:00:00
Title: Zadeva T-456/20: Tožba, vložena 16. julija 2020 – LA/Komisija

31.8.2020   
            
            
               SL
            
            
               Uradni list Evropske unije
            
            
               C 287/43
            
         
      Tožba, vložena 16. julija 2020 – LA/Komisija
      (Zadeva T-456/20)
      (2020/C 287/63)
      Jezik postopka: italijanščina
      
         Stranki
      
      
         Tožeča stranka: LA (zastopnik: M. Velardo, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj za nične razglasi te sklepe:
      
                  —
               
               
                  sklep z dne 20. junija 2019, s katerim tožeča stranka ni bila uvrščena na seznam kandidatov, pripuščenih k naslednji fazi v ocenjevalnem centru za natečaj EPSO/AD/371/19;
               
            
                  —
               
               
                  sklep z dne 24. septembra 2019, s katerim je bila zavrnjena zahteva za pregled;
               
            
                  —
               
               
                  sklep z dne 6. aprila 2020, s katerim je bila zavrnjena upravna pritožba, vložena v skladu s členom 90(2) Kadrovskih predpisov.
               
            Prav tako predlaga, naj se Komisiji naloži plačilo stroškov.
      
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: očitna napaka pri presoji.
                  
                              —
                           
                           
                              V zvezi s tem zatrjuje kršitev razpisa natečaja (člen 5(1), priloge III h Kadrovskim predpisom), ker natečajna komisija v očitnem nasprotju z določbami razpisa natečaja in nalogami, dodeljenimi izbranim kandidatom, ni upoštevala poklicnih izkušenj.
                           
                        
            
                  2.
               
               
                  Drugi tožbeni razlog: kršitev načela enakosti.
                  
                              —
                           
                           
                              V zvezi s tem trdi, da se natečajna komisija v fazi preverjanja dodatnih sposobnosti ni držala meril za oceno, določenih v razpisu natečaja, in da zato ni bilo zagotovljeno enako obravnavanje kandidatov.
                           
                        
            
                  3.
               
               
                  Tretji tožbeni razlog: kršitev obveznosti obrazložitve in z njim povezanega načela enakosti strank v postopku (člen 47 Listine o temeljnih pravicah).
                  
                              —
                           
                           
                              V zvezi s tem se sklicuje na neobstoj vsebinske obrazložitve izpodbijanih sklepov, kar vpliva na njeno pravico do obrambe in na enakost strank v postopku.
                           
                        
            
                  4.
               
               
                  Četrti tožbeni razlog: ugovor nezakonitosti razpisa natečaja v smislu člena 277 PDEU.
                  
                              —
                           
                           
                              V zvezi s tem trdi, da je v nasprotju s členom 1(e) priloge III h Kadrovskim predpisom, s katerim je določitev vrste in tipa preizkusov ter načina ocenjevanja pridržana organu za imenovanja, v tem postopku utežne faktorje določila natečajna komisija, čeprav to v smislu navedene določbe spada v pristojnost organa za imenovanja.